CELEX: 32003D0287
Language: bg
Date: 2003-04-14 00:00:00
Title: Решение на Комисията от 14 април 2003 година относно определяне на екологичните критерии за присъждане на знака за екомаркировка на Общността за услуга нощувка на туристи (нотифицирано под номер С(2003) 235) (текст от значение за ЕИП)

Важна правна забележка

|

32003D0287

Официален вестник n° L 102 , 24/04/2003 стр. 0082 - 0097 специално чешко издание глава 15 том 07 стр. 437  - 452 специално испанско издание глава 15 том 07 стр. 437  - 452 специално унгарско издание глава 15 том 07 стр. 437  - 452 специално литвийско издание глава 15 том 07 стр. 437  - 452 LV.ES глава 15 том 07 стр. 437  - 452 MT.ES глава 15 том 07 стр. 437  - 452 PL.ES глава 15 том 07 стр. 437  - 452 SK.ES глава 15 том 07 стр. 437  - 452 специално словенско издание глава 15 том 07 стр. 437  - 452

		20030414Решение на Комисиятаот 14 април 2003 годинаотносно определяне на екологичните критерии за присъждане на знака за екомаркировка на Общността за услуга нощувка на туристи(нотифицирано под номер С(2003) 235)(текст от значение за ЕИП)(2003/287/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (EО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка [1], и по-специално член 6, параграф 1, втора алинея от него и шестия параграф на точка 2 от приложение V от него,като има предвид, че:(1) Съгласно Регламент (EО) № 1980/2000 екомаркировка на Общността се присъжда за продукт, чиито характеристики му дават възможност да допринесе съществено за усъвършенствания по отношение на ключовите аспекти на околната среда.(2) Регламент (EО) № 1980/2000 предвижда създаването на специални критерии за екомаркировка по продуктови групи.(3) В случая на услуга нощувка на туристи екологичните критерии следва да се разделят на задължителни критерии, всички от които следва да бъдат изпълнени, и критерии по избор, само определен брой от които е необходимо да бъдат изпълнени.(4) По отношение на свързаните с това такси, следва да се направят намаления, както се предвижда в Регламент (EО) 1980/2000 и член 5 от Решение 2000/728/EО на Комисията от 10 ноември 2000 г. за установяване на заявленията и годишните такси за екомаркировка на Общността [2].(5) В случая на микропредприятията и планинските хижи е подходящо да се направят допълнителни намаления на таксите, за да се вземат предвид ограничените им средства и тяхната важност в рамките на тази продуктова група.(6) Предвидените в настоящото решение мерки се основават на проектокритериите, разработени от Съвета по екомаркировка на Европейския съюз, създаден съгласно член 13 от Регламент (EО) № 1980/2000.(7) Предвидените в настоящото решение мерки са в съответствие със становището на Комитета, създаден съгласно член 17 от Регламент (EО) № 1980/2000,ПРИЕ НАСТОЯЩОТО РЕШЕНИЕ:Член 1За да се присъди екомаркировка на Общността съгласно Регламент (EО) № 1980/2000, предоставяната услуга трябва да попада в продуктовата група "услуга нощувка на туристи", определена в член 2 от настоящото решение и трябва да удовлетворява екологичните критерии, определени в приложението към настоящото решение.Тези критерии се разделят на задължителни критерии, всички от които следва да бъдат изпълнени, и критерии по избор — само определен брой от които е необходимо да бъдат изпълнени, както е посочено в приложението.Член 2Продуктова група "Услуга нощувка на туристи" включва предоставяне срещу заплащане на подслон за нощувка през цялата нощ в стаи с подходящо обзавеждане, включващо поне едно легло, предлагано като основна услуга на туристи, пътници и наематели. Предоставянето на подслон за цялата нощ може да включва и предоставяне на услуги, свързани с хранене, с фитнес дейности и/или с използване на зелени площи.Член 31. Таксите за кандидатстване и годишните такси са определени в Решение 2000/728/EО.2. Чрез дерогация от параграф 1 таксата за кандидатстване за микропредприятия и планински хижи се намалява с 75 % без възможност за друго намаление.Минималната годишна такса е 100 EUR, като годишният обем на продажбите, върху който се изчислява годишната такса се намалява с 50 %.Годишният обем на продажбите се изчислява, като се умножи доставната цена по броя на нощувките и като се намали полученото произведение с 50 %. Доставната цена се счита за средната такса, платена от госта за пренощуването, включително всички услуги, които не са свързани с допълнително заплащане. Прилагат се намаленията на минималната годишна такса, определени в член 2 от Решение 2000/728/EО.3. За целите на настоящото решение микропредприятията са определени в Препоръка 96/280/EО на Комисията от 3 април 1996 г. относно определението на малки и средни предприятия [3] и нейните последващи изменения, а планински хижи означават туристически помещения, подходящо за предлагане на подслон за нощувка през цялата нощ на планинари и туристи в изолирани планински местности.Член 4Кодът на продуктовата група "Услуга нощувка на туристи", използван за административни цели, е "25".Член 5Решението се прилага от 1 май 2003 г. до 30 април 2007 г. Ако до 30 април 2007 г. не са били приети актуализирани критерии, решението се прилага до 30 април 2008 г.Член 6Адресати на настоящото решение са държавите-членки.Съставено в Брюксел на 14 април 2003 година.За КомисиятаMargot WallströmЧлен на Комисията[1] ОВ L 237, 21.9.2000 г., стр. 1.[2] ОВ L 293, 22.11.2000 г., стр. 18.[3] ОВ L 107, 30.4.1996 г., стр. 4.--------------------------------------------------20030414ПРИЛОЖЕНИЕОБЩИ ПОЛОЖЕНИЯЦели на критериитеКритериите целят да се ограничат основните въздействия върху околната среда през трите фази на жизнения цикъл на услугите (подготовка за извършване, предоставяне на услугата, управление на отпадъците). Преди всичко те имат за цел:- ограничаване потреблението на енергия,- ограничаване потреблението на вода,- ограничаване образуването на отпадъци,- насърчаване използването на възобновяеми ресурси и на вещества, които са по-малко опасни за околната среда,- подпомагане диалога и обучението, свързани с околната среда.Изисквания за оценка и проверкаВ рамките на всеки критерий се посочват изискванията за оценка и проверка.Когато е подходящо, могат да се използват методи за изпитване и стандарти, различни от посочените за всеки критерий, ако еквивалентността им е приета от компетентния орган, оценяващ заявлението.Когато в процеса на оценяване и проверка от заявителя се изисква да предостави декларации, документация, протоколи от изпитвания или друго доказателство, за да се покаже съответствие с изискванията, се разбира, че те могат да произхождат от заявителя и/или от неговите доставчици и/или от техните доставчици и така нататък в зависимост от конкретния случай.В случай на необходимост компетентният орган може да изисква допълнителна помощна документация и/или провеждане на независими проверки.На компетентните органи се препоръчва да вземат предвид прилагането на признати схеми за управление по околната среда, като EMAS (Схема за управление и одитиране по околната среда) или ISO 14001, когато се оценяват заявленията и се наблюдава удовлетворяването на критериите.(Забележка: Прилагането на тези схеми за управление не е задължително условие.).ЗАДЪЛЖИТЕЛНИ КРИТЕРИИВсички критерии в настоящия раздел трябва да бъдат изпълнени.ЕНЕРГИЯ1. Електроенергия от възобновяеми енергийни източнициНай-малко 22 % от използваната електроенергия произхожда от възобновяеми енергийни източници, определени в Директива 2001/77/EО на Европейския парламент и на Съвета от 27 септември 2001 г. относно насърчаване на производството и потреблението на електроенергия от възобновяеми енергийни източници на вътрешния електроенергиен пазар [1].Това изискване се прилага само за места за нощувка на туристи, които имат достъп до пазар на електрическа енергия, който предлага електрическа енергия, произведена от възобновяеми източници на енергия.Оценяване и проверка: Заявителят предоставя декларация от (или договор с) обществения доставчик или обществен снабдител на електрическа енергия, показващ естеството на възобновяемия/те енергиен/йни източник/ци, процента на предоставената енергия от възобновяеми енергийни източници и данни за максималния процент, който може да бъде предоставен. Съгласно Директива 2001/77/ЕО възобновяеми енергийни източници са възобновяемите неизкопаеми източници (слънчевата, вятърната, водната и геотермалната енергия, както и отпадни топлини, енергията от растителна и животинска биомаса, в т.ч. биогаз, и енергията от индустриални и битови отпадъци).2. Въглища и тежки маслаТежки масла със сярно съдържание по-високо от 0,2 % и въглища не се използват като енергиен източник.Този критерий се прилага само за места за нощувка на туристи, които имат самостоятелна отоплителна система.Оценяване и проверка: Заявителят предоставя декларация за съответствие с този критерий, в която посочва вида на използваните енергийни източници.3. Електрическа енергия за отоплениеПоне 22 % от електрическата енергия, използвана за отопление на стаите и аналогично за загряване на водата, предназначена за хигиенни цели, е от възобновяеми енергийни източници, както са определени в Директива 2001/77/ЕО.Този критерий се прилага за места за нощувка на туристи, които имат самостоятелна система за отопление, използваща електрическа енергия, и имат достъп до пазар на електрическа енергия, който предлага електрическа енергия, произведена от възобновяеми източници на енергия.Оценяване и проверка: Заявителят предоставя декларация за съответствие с този критерий, указваща вида и количеството на енергийните източници, използвани за отопление, и декларация относно използваните котли (източници на топлина), ако има такива.4. Ефективност на котелаЕфективността на един нов котел (топлинен генератор), закупен по време на валидността на екомаркировката, е поне 90 %, измерена съгласно Директива 92/42/ЕИО на Съвета от 21 май 1992 г. относно изискванията за ефективност на нови бойлери за топла вода с течно или газово гориво [2] или съгласно релевантни производствени норми и наредби за котлите, които не са предмет на настоящата директива.Котлите за топла вода подгрявани с течни или газообразни горива, дефинирани в Директива 92/42/ЕИО отговарят на стандартите за ефективност, посочени в директивата.Ефективността на котлите, които не са включени в Директива 92/42/ЕИО отговарят на инструкциите на производителя и на националното и местното законодателство относно ефективността.Оценяване и проверка: Кандидатът представя технически доклад от отговарящия за продажбата и/или поддържането на котела, посочващ ефективността. Директива 92/41/ЕО определя енергийната ефективност (изразена в %) като съотношение между топлинната мощност, предавана на водата в котлите, и произведението от нетната стойност на топлотворността при постоянно налягане на горивото и потреблението му, изразено като количество гориво за единица време.Член 3 от Директива 92/42/ЕИО изключва следните котли: котли за гореща вода, включително и за твърдо гориво, проектирани да ползват горива, чиито свойства са различно оценявани от свойствата на общо разпространените течни и газообразни горива (промишлени отпадъчни газове, биогаз и др.); печки и приспособления, проектирани основно да топлят помещенията, където са инсталирани, и само като допълнителна функция да осигуряват гореща вода за централното отопление и хигиенни нужди.5. Въздушни климатизаториВсички въздушни климатизатори, закупени по време на валидността на екомаркировката имат енергийна ефективност клас Б или по-висок, както е предвидено в Директива 2002/31/ЕО на Комисията от 22 март 2002 г. относно прилагане на Директива 92/75/ЕИО на Съвета, по отношение на обозначаването на консумацията на енергия от битови въздушни климатизатори [3] или имат еквивалентна енергийна ефективност.Забележка: Този критерий не се прилага към въздушните климатизатори, които могат да ползват други източници на енергия или работят на принципите въздух-вода и вода-вода или са климатизатори с хладилна мощност, по-голяма от 12 kW.Оценяване и проверка: Заявителят предоставя технически доклад от техническите лица, отговорни за инсталацията, продажбата и/или поддръжката на въздушните климатизатори.6. Изолация на прозорцитеВсички прозорци на стаите притежават подходящо висока степен на топлоизолация в съответствие с местния климат и осигуряват подходяща степен на звукоизолация.Оценяване и проверка. Заявителят предоставя собствена декларация, ако е достатъчна, или декларация от технически лица, показваща съответствие с този критерий.7. Изключване на отоплението или въздушните климатизаториАко отоплението и/или въздушният климатизатор не се изключват автоматично, когато прозорците са отворени, следва да се осигури лесно достъпна информация, която да напомня на гостите да затворят прозореца/ците, ако е включено отоплението или въздушният климатизатор.Този критерий се прилага само за място за нощувки на туристи, което има отопление и/или въздушен климатизатор.Оценяване и проверка: Заявителят предоставя декларация за съответствие с този критерий и текста на информацията (ако е приложимо).8. Изключване на осветлениетоАко няма автоматично изключване на осветлението в стаята, следва да се осигури лесно достъпна за гостите информация, подканяща ги да изключват осветлението, когато напускат стаята.Оценяване и проверка: Заявителят предоставя декларация за съответствие с този критерий и данни относно процедурата на информиране.9. Енергийна ефективност на лампите за осветлениеа) в рамките на една година от датата на подаване на заявлението най-малко 60 % от всичките лампи за осветление в мястото за нощувка на туристи следва да имат енергийна ефективност клас А, определен в Директива 98/11/ЕО на Комисията от 27 януари 1998 г. за прилагане на Директива 92/75/ЕИО на Съвета по отношение на енергийното етикетиране на домакинските лампи за осветление [4]. Това не се отнася за лампи за осветление, чиито физични характеристики не позволяват заместването им с енергоспестяващи лампи.б) в рамките на една година от датата на подаване на заявлението най-малко 80 % от всичките лампи за осветление в мястото за нощувка на туристи, разположени на места, където при нормална експлоатация са включени повече от 5 часа в денонощие, следва да имат енергийна ефективност клас А, както е определено в Директива 98/11/ЕО. Това не се прилага за лампи за осветление, чиито физически характеристики не позволяват заместването им с енергоспестяващи лампи за осветление.Оценяване и проверка: Заявителят предоставя декларация за спазването на двете части на този критерий, посочвайки класа на енергийна ефективност на различните видове използвани лампи за осветление.10. Таймер за управление на саунаВсички сауни имат автоматично управление по време.Оценяване и проверка: Заявителят представя технически доклад от лицата, отговорни за инсталирането и/или поддържането на тези системи.ВОДА11. ВодоизточникРъководството на място за нощувка на туристи следва да декларира пред съответната басейнова дирекция готовността си да се превключи към друг водоизточник (например водопровод, повърхностен воден обект), ако проучванията, свързани с плана за управление на водния басейн, дават доказателства за значително въздействие върху околната среда като резултат на ползването на вода от сегашните водоизточници.Този критерий се прилага само ако мястото за нощувка на туристи не получава вода от водопровод.Оценяване и проверка: Заявителят предоставя декларацията, както е посочено по-горе, и подходяща информация, включваща резултатите от разработения план за управление на водния басейн (ако има такъв) и посочените необходими мерки, които следва да се предприемат, както и документация за съответните предприети действия.12. Разход на вода от крановете и душоветеРазходът на вода от крановете и душовете не следва да е повече от 12 l/min.Оценяване и проверка: Заявителят предоставя декларация за съответствие с този критерий и пояснения как мястото за нощувка на туристи изпълнява това изискване, както и съответната подходяща документация.13. Ограничаване потреблението на вода в баните и тоалетнитеВ баните и тоалетните следва да има подходяща информация за гостите, как да се подпомогнат за ограничаване потреблението на вода от мястото на нощуване.Оценяване и проверка: Заявителят предоставя декларация за съответствие с този критерий заедно с текста на информацията за гостите.14. Кошчета за отпадъци в тоалетнитеВъв всяка тоалетна следва да има подходящо кошче за отпадъци и гостите следва да бъдат подканени да използват кошчето за съответните отпадъци вместо тоалетната чиния.Оценяване и проверка: Заявителят предоставя декларация за съответствие с този критерий и копие от информацията за гостите.15. Прочистване на писоаритеСъоръженията за почистването на писоарите, автоматични или ръчни, не следва да почистват едновременно повече от пет писоара.Оценяване и проверка: Заявителят предоставя декларация за съответствие с този критерий и съответната документация за инсталираните писоари.16. ТечовеПерсоналът се обучава да проверява всеки ден за видими течове и при необходимост да предприема подходящите действия. Гостите следва да бъдат подканени да информират персонала за всички видове течове.Оценяване и проверка: Заявителят предоставя декларация за съответствие с този критерий, съответната документация относно темите, включени в обучението, и копие от информацията, предназначена за гостите.17. Смяна на хавлиените кърпи и чаршафитеГостите следва да бъдат информирани за политиката по околна среда на мястото за нощувка на туристи, съгласно която чаршафите и кърпите се сменят, или при тяхно поискване, или по подразбиране един път на седмица за по-ниските категории настаняване и два пъти седмично за по-високите категории настаняване.Оценяване и проверка: Заявителят предоставя декларация за съответствие с този критерий и съответната информация, показваща как се информират гостите.18. Напояване на растения и градиниЦветята и градините обикновено се напояват преди слънцето да се издигне високо или след залез, когато това е подходящо за регионалните или климатичните условия.Оценяване и проверка: Заявителят предоставя декларация за съответствие с този критерий.19. Пречистване на отпадъчните водиВсички отпадъчни води се пречистват.Ако не е възможно свързване с местна пречиствателна станция за отпадъчни води, мястото за нощувка на туристи следва да има собствена система за пречистване, която да отговаря на изискванията на съответното местно, национално или европейско законодателство.Оценяване и проверка: Заявителят предоставя декларация за съответствие с този критерий и документация относно начина на свързване с местната пречиствателна станция или, в зависимост от случая, относно собствената система за пречистване на отпадъчни води.20. План за отпадъчните водиМястото за нощувка на туристи следва да се информира от местните власти относно наличието на план за отпадъчни води, и ако такъв съществува, да следва указанията на неговия оператор.Оценяване и проверка: Заявителят предоставя писмото до местния оператор на плана за отпадъчни води, с който е направил запитването относно изискванията за включване и получения отговор. Ако са налични изисквания, заявителят предоставя документите относно предприетите стъпки за изпълнението им.ДЕТЕРГЕНТИ И ДЕЗИНФЕКТАНТИ21. ДезинфектантиДезинфектанти се използват само когато е необходимо, за да се спазят правните хигиенни изисквания.Оценяване и проверка: Заявителят предоставя декларация за съответствие с този критерий и информация за това, къде и кога са използвани дезинфектанти.22. Обучение на персонала относно използване на детергенти и дезинфектантиПерсоналът следва да бъде обучен да не използва детергенти и дезинфектантите в количества, по-големи от посочените на опаковката им, или по друг подходящ начин препоръчвани количества.Оценяване и проверка: Заявителят предоставя декларация за съответствие с този критерий и подробна информация за съответното обучение.ОТПАДЪЦИ23. Разделяне на отпадъците по гостиОсигуряват се подходящи контейнери, които да позволят на гостите да разделят отпадъците съгласно местните или националните системи. Лесно достъпна информация в стаите следва да приканва гостите да разделят отпадъците си.Оценяване и проверка: Заявителят предоставя декларация за съответствие с този критерий и подробна информация за съдовете за отпадъци и образци на знаците/информацията.24. Опасни отпадъциПерсоналът отделя опасните отпадъци, изброени в Решение 2000/532/ЕО на Комисията от 3 май 2000 г. заменящо Решение 94/3/ЕО за установяване списък на отпадъците в съответствие с член 1, буква а) от Директива 75/442/ЕИО на Съвета за отпадъците и Решение 94/904/ЕС на Съвета за установяване на списък на опасните отпадъци в съответствие с член 1, параграф 4 от Директива 91/689/ЕИО на Съвета за опасните отпадъци [5] и последващите ѝ изменения, и се търси подходящото място за изхвърляне. Тук се включват тонери, мастила, хладилни уреди, батерии, лекарствени средства.Ако местните власти не осигуряват разделно събиране и последващото третиране на опасните отпадъци, заявителят следва всяка година да предоставя писмена информация от местните власти, че на съответната територия не съществува система за третиране на опасните отпадъци.Оценяване и проверка: Заявителят предоставя декларация за съответствие с този критерий и списък на опасните отпадъци, образувани в мястото за нощувка на туристи. Посочва се начинът, по който те се събират, разделят, съхраняват и третират, вкл. копия на съответните договори с трети страни. Където е подходящо, заявителят следва да предоставя всяка година съответната информация от местните власти.25. Разделно събиране на отпадъцитеПерсоналът събира разделно отпадъците на такива категории, че те да могат да се обработят поотделно от местните или националните съоръжения за третиране на отпадъци. Ако местните власти не предлагат разделно събиране и/или третиране, мястото за нощувка на туристи следва да ги информира писмено за своята готовност да разделя отпадъците и да изрази своята загриженост относно липсата на разделно събиране и/или обезвреждане.Запитването към местните власти за наличие на разделно събиране и/или обезвреждане на отпадъците следва да се прави един път годишно.Оценяване и проверка: Заявителят предоставя декларация за съответствие с този критерий, списък на категориите отпадъци, приемани разделно от местните власти, и процедурите за събиране, разделяне, съхраняване и третиране на тези категории отпадъци в самото място за нощувка на туристи и/или договори с лица, които имат право да извършват съответните дейности. Където е подходящо, заявителят предоставя съответното ежегодно писмено запитване към местните власти.26. Транспортиране на отпадъцитеАко органите, отговорни за управлението на отпадъците на съответната територия, не са организирали транспортирането на отпадъците от мястото за нощувка на туристи или от близки да него места, заявителят следва да осигури транспортирането на отпадъците си до подходящо място, като сведе транспортирането до възможния минимум.Оценяване и проверка: Заявителят предоставя декларация за съответствие с този критерий, посочва подходящите места, сключените договори за транспортиране и предоставя информация за разстоянията, на които се транспортират отпадъците.27. Продукти за еднократна употребаОсвен ако не се изисква от закона, в стаите и ресторантите не се използва нито един от следните продукти за еднократна употреба:- тоалетни артикули "една порция" или "за едно използване" (като шампоани, сапуни, шапки за душ и др.),- чаши, чинии, прибори за хранене.Оценяване и проверка: Заявителят предоставя декларация за съответствие с този критерий, като посочи кои от тези продукти за еднократна употреба са използвани и съответните нормативни документи, които изискват това.ДРУГИ УСЛУГИ28. Забрана за пушене в общите помещенияВ общите помещения следва да има обособено място за непушачи.Оценяване и проверка: Заявителят предоставя декларация за съответствие с този критерий.29. Обществен транспортИнформацията за това, как да достигнат с обществен транспорт до мястото за нощувка на туристи и до други местни забележителности, следва да е лесно достъпна за гостите и за персонала. Където няма подходящ обществен транспорт, следва също да бъде предоставена информация за всички предпочитани от гледна точка на околната среда средства за транспорт.Оценяване и проверка: Заявителят предоставя декларация за съответствие с този критерий и копия от наличните информационни материали.ОБЩО УПРАВЛЕНИЕЗаявителите с Екологична система за управление, регистрирана съгласно регламента за EMAS или сертифицирана по ISO 14001 автоматично изпълняват критериите за общо управление, изброени по-долу. В този случай средството за доказване на спазването на тези задължителни критерии за управление е EMAS регистрацията или сертифицирането по ISO 14001.30. Обща поддръжка и обслужванеВсички съоръжения, използвани при предоставяне на услугата, следва да са обслужвани и поддържани в съответствие с изискванията на нормативната уредба и с други изисквания, ако е необходимо, като работата се извършва само от квалифициран персонал.За съоръжения или технически средства, включени в други изисквания, управителят на мястото за нощувка следва да има писмени декларации от техническите лица относно периодичността, с която се проверява съответствието с нормативните изисквания.Оценяване и проверка: Заявителят предоставя декларация за съответствие с този критерий и списък на съоръженията или техническите средства и на съответните лица/фирми, осъществяващи поддръжката31. Поддръжка и обслужване на котлитеа) поддържането и обслужването на котлите следва да се осъществява от подходящо квалифициран персонал поне един път годишно или по-често, ако това се изисква от нормативен документ или от конкретните нужди, спазвайки български и европейски стандарти, където са приложими, или съгласно инструкциите на производителя.б) веднъж годишно се прави тестване дали се постигне степен на ефективност, дефинирани от Директива 92/42/ЕИО или от националното законодателство или от показателите на производителя и дали емисиите са в законните граници. Ако резултатите от изпитванията покажат, че посочените условия не са изпълнени, следва се предприемат незабавно коригиращи действия.Оценяване и проверка: Заявителят предоставя декларация за съответствие с този критерий, описание на котлите, програмата за тяхната поддръжка и подробна информация за лицата/компаниите, осъществяващи поддръжката, и за това, какви проверки са осъществявани по време на поддръжката.32. Определяне на политика и програма за действиеРъководството следва да има определена политика по околната среда и следва да напише ясна декларация относно политиката си по околна среда и точна програма за действие, за да осигури прилагането на политиката по околна среда.Програмата за действие следва да определя цели за резултатността спрямо околната среда по отношение на енергията, водата, химикалите и отпадъците. Целите следва да се преразглеждат периодично, на две години, отчитайки изискванията по избор. Следва да се определи лицето, което следва да изпълнява дейността на отговорник по околна среда на мястото за нощувка, и лицето, което е отговорно за предприемане на необходимите действия и за постигане на целите. Следва да са включени и да се отчитат препоръките и оплакванията на гостите.Оценяване и проверка: Заявителят представя декларация за спазването на този критерий заедно с политика по околната среда, декларацията по политиката и програмата за действие, както и процедурите за отчитане на постъпващата информация от гостите.33. Обучение на персоналаЗа осигуряване прилагането на мерките, свързани с околната среда, и за засилване осъзнаването на ползата от поведението, щадящо околната среда, ръководството на мястото за нощувка на туристи следва да осигури информация и обучение на персонала, вкл. писмени процедури или ръководства. На новопостъпилия персонал следва да бъде осигурено подходящо обучение в рамките на четири седмици от започване на работа, а за целия персонал — поне един път годишно.Оценяване и проверка: Заявителят предоставя декларация за съответствие с този критерий, подробности за програмата за обучение, нейното съдържание и информация за това, кой персонал какъв вид обучение е получил и кога.34. Информация за гоститеМястото за нощувка на туристи предоставя информация на гостите, включително и на участниците в конференции, за своята политика по отношение на околната среда, за предприетите действия и за екомаркировката на ЕС. Информацията следва да бъде предоставяна активно на гостите при регистрацията, а информационните материали, подканващи гостите да подкрепят целите по околна среда, следва да бъдат добре видими за гостите, особено в техните стаи.Оценяване и проверка: Заявителят предоставя декларация за съответствие с този критерий и копие от информацията и от съобщенията, предоставяни на гостите.35. Данни за потреблението на енергия и водаМястото за нощувка на туристи следва да има процедури за събиране, преглед и контрол на данните за общото потребление на енергия (kWh), за потреблението на електроенергия (kWh), за енергията, използвана за отопление (kWh), и за потреблението на вода (литри).Данните се събират едновременно с всяка получена сметка за потребление или най-малко един път на три месеца и следва да бъдат изразени като потребление за осъществена нощувка и за m2 застроена площ. Мястото за нощувка следва да докладва тези резултати всяка година на компетентния орган, който е оценявал заявлението.Оценяване и проверка: Заявителят предоставя декларация за съответствие с този =критерий и описание на процедурите. В молбата заявителят предоставя данни за съответните потребления, включващи най-малко три предходни месеца (ако са налични), и след това всяка година предоставя тези данни за предходните години.36. Събиране на други данниМястото за нощувка на туристи следва да има процедури за събиране, преглед и контрол на данни за потреблението на химикали (грамове сухо вещество) и за количествата образувани отпадъци (литри и/или килограми несортирани отпадъци).Данните следва да се събират най-малко на всеки шест месеца и също така следва да бъдат изразени като потребление или образуване за една нощувка или за m2 застроена площ. Мястото за нощувка следва да докладва резултатите ежегодно на компетентния орган, който е оценил молбата.Оценяване и проверка: Заявителят предоставя декларация за съответствие с този критерий едновременно с описание на процедурите. В молбата заявителят предоставя данни за описаните по-горе потребления за най-малко шест предходни месеца (ако са налични) и след това всяка година следва да предоставя тези данни за предходните години. Заявителят следва да определи предлаганите услуги, и ако прането е включено в предлаганите услуги.37. Информация върху екомаркировкатаВ клетка 2 на екомаркировката се съдържа следната информация:- предприети мерки за съхраняване на енергия и вода,- предприети мерки за намаляване на отпадъците,- цялостно подобряване на околната среда.Оценяване и проверка: Заявителят предоставя образци на документите, където ще използва маркировката, и декларация за съответствие с този критерий.КРИТЕРИИ ПО ИЗБОРИзисквания за събран общ брой точкиЗа всяко от изискванията, включени в този раздел, се присъждат точките, посочени в заглавието на всяко едно от тях. Общият броят набрани точки за изпълнените изисквания следва да бъде най-малко 16,5 точки.В случаите, когато са под управлението или са собственост на мястото за нощувка на туристи, някоя от следните три услуги: услуги, свързани с изхранването; фитнес и спортни съоръжения; зелени площи, необходимият минимален общ резултат от точки се увеличава с по една точка за наличието на всяка една от тях.Услугите, свързани с изхранването, включват и закуска. Под фитнес и спортни съоръжения се разбират сауни, басейни и всички други подобни съоръжения, които са на територията на мястото за нощувка. Зелените площи включват паркове и градини, до които гостите имат достъп.ЕНЕРГИЯ38. Производство на електрическа енергия от слънчева светлина или от вятър (2 точки)Средството за подслон или мястото за настаняване следва да разполага със система за производство на електроенергия от слънчева светлина или от енергията на вятъра, която да осигурява най-малко 20 % от общото годишно потребление на електроенергия.Оценяване и проверка: Заявителят предоставя декларация за съответствие с този критерий и описание на системата за производство на електроенергия от слънчева светлина или от енергията на вятъра, както и данни за възможностите и за действителния принос на системата.39. Отопление от възобновяеми енергийни източници (1,5 точки)Поне 50 % от общата енергия, използвана за отопление или на стаите или на горещата битова вода се получава от възобновяеми енергийни източници.Оценяване и проверка: Заявителят предоставя декларация за съответствие с този критерий, данни за потребената енергия за отопление на помещенията и за нагряване на топлата вода и документи, показващи, че поне 50 % от тази енергия се осигурява от възобновяеми енергийни източници.40. Енергийна ефективност на котлите (1 точка)Мястото за туристическо настаняване следва да има четиризвезден бойлер, съгласно дефиницията на член 6 от Директива 92/42/ЕО.Оценяване и проверка: Заявителят предоставя декларация за съответствие с този критерий и доклад на лица, отговорни за продажбата и/или поддръжката на котела.41. Емисии на NОx от котлите (1,5 точки)Котлите следва да бъдат от клас 5 съгласно EN 297 prA3 нормата, определя класовете според нивата на емисии на NОx и следва да емитират по-малко от 70 mg NОx/kWh.Оценяване и проверка: Заявителят предоставя декларация за съответствие с този критерий и доклад на лица, отговорни за продажбата и/или поддръжката на котела.42. Централно отопление (1 точка)Топлинната енергия в мястото за нощувка се осигурява от централно отопление.Оценяване и проверка. Заявителят предоставя декларация за съответствие с този критерий и документация, показваща връзката с централното отопление.43. Комбинирано отопление и електроенергия (1,5 точки)Цялата електроенергия и топлина в мястото за нощувка се осигурява от инсталация за комбинирано производство на електрическа енергия и топлина.Оценяване и проверка. Заявителят предоставя декларация за съответствие с този критерий и документация относно инсталацията за комбинирано производство на електрическа енергия и топлина.44. Термопомпа (1,5 точки)Мястото за нощувка разполага с термопомпа, осигуряваща топлина и/или климатизиране.Оценяване и проверка. Заявителят предоставя декларация за съответствие с този критерий и документация относно термопомпата.45. Регенериране на топлина (2 точки)Мястото за нощувка разполага със система за регенериране на топлината за 1 (1 точка) или 2 (2 точки) от следните категории: хладилни уреди, въздушни климатизатори, перални машини, миялни машини, басейн/и, използвана за хигиенни цели вода.Оценяване и проверка: Заявителят предоставя декларация за съответствие с този критерий с документация относно системите за повторно използване на топлината.46. Терморегулация (1,5 точки)Температурата във всяка стая се регулира индивидуално.Оценяване и проверка: Заявителят предоставя декларация за съответствие с този критерий заедно с документация за системите за регулиране на температурата.47. Изолация на съществуващи сгради (2 точки)Сградите разполагат с топлоизолация над минималните изисквания така, че да се гарантира значително намаляване потреблението на енергия.Оценяване и проверка: Заявителят предоставя декларация за съответствие с този критерий от подходящите специалисти, документацията за изолацията и за минималните нормативни изисквания.48. Въздушни климатизатори (1,5 точки)Въздушните климатизатори следва да имат енергийна ефективност клас А, съгласно предвиденото в Директива 2002/31/ЕО от 22 март 2002 г. относно изменение на Директива 92/75/ЕИО на Съвета по отношение на енергийно етикетиране на домакински климатици [3], или да отговарят на аналогична енергийна ефективност.Този критерий не се прилага за уреди, които могат да използват и други енергийни източници, системи въздух—вода и вода—вода, или такива, чиято охлаждаща мощност е по-голяма от 12 kW.Оценяване и проверка: Заявителят предоставя декларация за съответствие с този критерий и доклад на лицата, отговорни за продажбата и/или поддръжката на въздушните климатизатори.49. Автоматично изключване на въздушни климатизатори (1 точка)Съществува автоматична система, която да изключва въздушните климатизатори, когато прозорците са отворениОценяване и проверка: Заявителят предоставя декларация за съответствие с този критерий и доклад на лицата, отговорни за продажбата и/или поддръжката на вентилационните системи.50. Биоклиматична архитектура (2 точки)Мястото за нощувка на туристи следва да бъде построено в съответствие с принципите на биоклиматичната архитектура.Оценяване и проверка: Заявителят предоставя подробно обяснение относно това, как мястото за нощувка изпълнява това изискване, и подходяща документация за това.51. Енергийна ефективност на хладилни уреди (1 точка), миялни машини (1 точка), перални машини (1 точка) и офис оборудване (1 точка)a) (1 точка): Всички домакински хладилници следва да са с ефективност клас А съгласно Директива 94/2/ЕО на Комисията от 21 януари 1994 г. относно прилагане на Директива 92/75/ЕИО на Съвета по отношение на енергийно етикетиране на електрически домашни хладилници, фризери и комбинации от тях [7], а всички хладилни минибарове следва да съответстват най-малко на енергийна ефективност клас С.Оценяване и проверка: Заявителят предоставя документация, посочваща класовете на енергийна ефективност на всички хладилници, фризери и минибарове, посочвайки тези, които имат екомаркировка.б) (1 точка): Всички миялни машини следва да са с енергийна ефективност клас А, определени съгласно Директива 97/17/ЕО на Комисията от 16 април 1997 г. за прилагане на Директива 92/75/ЕИО на Съвета относно енергийно етикетиране на домакински миялни машини [8].Оценяване и проверка: Заявителят предоставя документация, посочваща енергийните класове на всички миялни машини, посочвайки тези, които имат екомаркировка.Забележка: този критерий не се отнася за миялни машини, които не са уредени от Директива 97/17/ЕО (напр. промишлени миялни машини).в) (1 точка): Всички домакински перални машини следва да са с енергийна ефективност клас А, съгласно Директива 95/12/ЕО на Комисията от 23 май 1995 г. за прилагане на Директива 92/75/ЕИО на Съвета относно енергийно етикетиране на домакински перални машини [9].Оценяване и проверка: Заявителят предоставя документация, посочваща класа на енергийна ефективност на всяка перална машина, включително и тези, които имат екомаркировка.Забележка: този критерий не се отнася за перални машини, които не са уредени от Директива 95/12/ЕО (напр. промишлени перални машини).г) (1 точка) Поне 80 % от офис оборудването (компютри, монитори, факсове, принтери, скенери, копирни машини) отговарят на изискванията за енергийна звезда съгласно Регламент (ЕО) № 2422/2001 на Европейския парламент и на Съвета от 6 ноември 2001 г. относно програма на Общността за етикетиране на офис оборудване по отношение на енергийната ефективност [10].Оценяване и проверка: Заявителят предоставя документация, посочваща енергийната категоризация на офис оборудването, посочвайки персоналните компютри и преносимите компютри, които имат екомаркировка.52. Разполагане на хладилника (1 точка)Кухненските хладилници следва да бъдат разположени и регулирани според принципите за енергоспестяване.Оценяване и проверка: Заявителят предоставя подробно обяснение относно това, как мястото за нощувка на туристи изпълнява това изискване.53. Автоматично изключване на електрическото осветление в стаите за гости (1 точка)Най-малко в 80 % от стаите следва да са инсталирани автоматични системи, които да изключват електрическото осветление при излизане на гостите от тях.Оценяване и проверка: Заявителят предоставя технически доклад от лицата, отговорни за инсталирането и/или поддръжката на тези системи.54. Автоматично изключване на външното осветление (1 точка)Ненужните външни светлини се изключват автоматично.Оценяване и проверка: Заявителят предоставя технически доклад от лицата, отговорни за инсталирането и/или поддръжката на тези системи.ВОДА55. Използване на дъждовна вода (1,5 точки) и на рециклирана вода (1,5 точки)а) (1,5 точки): Дъждовната вода се събира и се използва като вода за хигиенни цели (не като питейна вода).Оценяване и проверка: Заявителят предоставя подробно описание за това, по какъв начин мястото за нощувка на туристи съответства на това изискване, необходимата документация и съответните гаранции, че подаването на водата за пиене и за хигиенни нужди е напълно отделено.б) (1,5 точки): Рециклираната вода се събира и използва като вода за хигиенни цели (не като питейна вода).Оценяване и проверка: Заявителят предоставя подробно описание за това, по какъв начин мястото за нощувка на туристи съответства на това изискване, необходимата документация и съответните гаранции, че подаването на водата за пиене и за хигиенни нужди е напълно отделено.56. Разход на вода от кранове и душове (1,5 точки)Средният разход на вода от всички кранове и душове, без крановете на ваните, не следва да надхвърля 8,5 l/min.Оценяване и проверка: Заявителят предоставя подробно описание за това, по какъв начин мястото за нощувка на туристи съответства на това изискване и подходяща подкрепяща документация.57. Консумация на вода на тоалетните (1,5 точки)Поне 80 % от тоалетните следва да изразходват шест литра или по-малко за едно пускане на казанчето.Оценяване и проверка: Заявителят предоставя подробно описание за това, по какъв начин мястото за нощувка на туристи съответства на това изискване и подходяща подкрепяща документация58. Консумация на вода от миялни машини (1 точка)Консумацията на вода от миялните машини (изразено като W(измерено)) е по-малко или равно на прага, определено с уравнението по-долу, като се използва същия метод за изпитване EN 50243 и програмен цикъл като избрания в Директива 97/17/ЕО на Комисията:W(измерено) ≤ (0,625 x S) + 9,25,Където:W(измерено) = измереното потребление на вода от миялните машини в литри за напълно завършен цикъл с точност до първия десетичен знак;S = брой стандартни места за съдове на миялната машина.Оценяване и проверка: Заявителят предоставя технически доклад на лицата, отговорни за производството, продажбата или поддръжката на миялните машини за съответствие с този критерий, или доказателство, че тези машини имат присъдена екомаркировка на Общността.59. Потребление на вода от пералните машини (1 точка)Пералната машина използвана от мястото за нощувка на туристи или в обслужващите ги перални използва не повече от 12 литра вода на килограм пране, измерено съгласно EN 60456:1999 като се ползва същия стандартен 60 °С цикъл за памук, като избрания за Директива 95/12/ЕО.Оценяване и проверка: Заявителят предоставя технически доклад от лицата, отговорни за производството, продажбата или поддръжката на пералните машини за съответствие с този критерий, или доказателство, че тези машини имат присъдена екомаркировка на Общността. Мястото за нощувка на туристи следва да предостави техническа документация от обслужващата ги пералня, че техните перални машини съответстват на това изискване.60. Температура и разход на водата от водопроводната инсталация (1 точка)Най-малко 80 % от използваната санитарна арматура позволява точно и бързо регулиране на температурата и разхода на водата.Оценяване и проверка: Заявителят предоставя подробно описание по какъв начин мястото за нощувка на туристи съответства на това изискване с подходящата подкрепяща документация.61. Таймери за санитарна арматура (1 точка)Санитарните арматури в кухните и извън помещенията следва да разполагат със система, която автоматично да спира течащата вода след определено време или ако тя не се ползва.Оценяване и проверка: Заявителят предоставя подробно описание за това, по какъв начин мястото за нощувка на туристи съответства на това изискване с подходяща подкрепяща документацияОПАСНИ ХИМИКАЛИ62. Детергенти (до 4 точки)Най-малко 80 % (масови) от препаратите за ръчно измиване на съдове, за миене на съдове в миялни машини; за пране и/или почистващи препарати за обща употреба, използвани в мястото за нощувка, следва да имат присъдена екомаркировка на Общността или други национални или регионални екомаркировки ISO тип1 (по 1 точка за всяка една от четирите категории препарати).Оценяване и проверка: Заявителят предоставя данни и документация (включително съответните фактури), посочващи количествата използвани продукти от този вид и количествата, които имат екомаркировка.63. Бои и лакове за употреба на закрито (1 точка)За най-малко 50 % от боядисаната площ на вътрешните помещения в мястото за нощувка на туристи следва да се използват бои и лакове, които да имат екомаркировка на Общността или други национални или регионални екомаркировки ISO тип1.Оценяване и проверка: Заявителят предоставя данни и документация (включително съответните фактури), посочващи количествата използвани продукти от този вид и количествата, които имат екомаркировка.64. Дозиране на дезинфектанти за плувните басейни (1 точка)Плувните басейни следва да имат автоматична дозираща система, която постига искания хигиенен ефект с използване на минимално количество дезинфектант.Оценяване и проверка: Заявителят предоставя техническа документация относно автоматичната дозираща система.65. Механично почистване (1 точка)Мястото за нощувка следва да има подробни процедури за почистване без използване на химически препарати, както например използването на продукти от микровлакна, на други почистващи материали без използване на химически препарати или на дейности със сходен ефект.Оценяване и проверка: Заявителят предоставя подробно описание за това, по какъв начин мястото за нощувка съответства на това изискване, и подходяща подкрепяща документация, в случаите когато е налична.66. Поддържане на зелените площи по природосъобразен начин (1 точка)Зелените площи се поддържат или без използването на каквито и да било пестициди, или съгласно принципите на органичното земеделие, изложени в Регламент (ЕИО) № 2092/91 на Съвета от 24 юни 1991 г. относно органичното производство на селскостопански продукти и указанията за такова производство на селскостопанските и хранителните продукти [11] и неговите следващи изменения, или както е предвидено в националното законодателство или признатите национални органични схеми.Оценяване и проверка: Заявителят предоставя подробно описание по какъв начин мястото за нощувка съответства на това изискване и подходяща подкрепяща документация в случаите, когато е налична.ОТПАДЪЦИ67. Компостиране (2 точки)Мястото за нощувка на туристи следва да разделя различните видове органични отпадъци (градински отпадъци — 1 точка; кухненски отпадъци — 1 точка) и следва да осигури те да се компостират съгласно указанията на местните власти (например от местните власти, на самото място или от частни оператори).Оценяване и проверка: Заявителят предоставя подробно описание за това, по какъв начин мястото за нощувка съответства на това изискване, и подходяща подкрепяща документация, в случай, че е налична.68. Напитки в метални опаковки за еднократна употреба (2 точки)На площите, собственост или под прякото управление на мястото за нощувка, не следва да се предлагат напитки в метални опаковки за еднократна употреба, освен ако това не се изисква от нормативен документ.Оценяване и проверка: Заявителят предоставя декларация за съответствие с този критерий. Ако предлага такива напитки, посочва какви от тези напитки в метална опаковка за еднократна употреба предлага и кой нормативен документ го изисква.69. Опаковане на закуските (2 точки)За закуска не следва да се използват продукти, пакетирани като единични порции, освен ако това не се изисква от закона.Оценяване и проверка: Заявителят предоставя подробно описание за това, по какъв начин мястото за нощувка съответства на това изискване и подходяща подкрепяща документация.70. Обезвреждане на употребените мазнини/олио (2 точки)Следва да бъдат инсталирани мазниноуловители. Мазнините, използвани за пържене в тигани, фритюрници или по друг начин, следва да се събират и да се обезвреждат по подходящ начин.Оценяване и проверка: Заявителят предоставя подробно описание за това, по какъв начин мястото за нощувка съответства на това изискване, заедно с подходяща подкрепяща документация.71. Използвани текстилни материали и мебели (2 точки)Употребяваните мебели, употребяваните текстилни изделия и други подобни материали следва да бъдат продавани, давани за благотворителни цели или на други организации, които събират и разпространяват подобни стоки.Оценяване и проверка: Заявителят предоставя подробно описание относно начина, по който мястото за нощувка съответства на това изискване, както и подходяща подкрепяща документация за организациите.ДРУГИ УСЛУГИ72. Информация и обучение по проблемите на околната среда (1,5 точки)Мястото за нощувка следва да предоставя на гостите информационни и образователни материали за околната среда, за мерките за опазването на местното биологично разнообразие, на ландшафта и природата.Оценяване и проверка: Заявителят предоставя подробно описание за това, по какъв начин мястото за нощувка на туристи съответства на това изискване, и подходяща подкрепяща документация.73. Забрана на пушенето в стаите (1 точка)Пушенето не се разрешава в най-малко 50 % от стаите.Оценяване и проверка: Заявителят посочва броят и вида на стаите и посочва кои от тях са за непушачи.74. Велосипеди (1 точка)На гостите се осигуряват велосипеди.Оценяване и проверка: Заявителят предоставя подробно описание за това, по какъв начин мястото за нощувка изпълнява това изискване.75. Бутилки за многократна употреба (2 точки)Мястото за нощувка на туристи следва да предлага в бутилки за многократна употреба поне една напитка от следните видове: безалкохолни напитки, вода и бира.Оценяване и проверка: Заявителят предоставя подробно описание за това, по какъв начин мястото за нощувка съответства на това изискване, и подходяща подкрепяща документация от доставчиците на бутилираните напитки.76. Продукти от хартия (до 2 точки)Поне 50 % от използваната тоалетната хартия и/или канцеларска хартия са получили екомаркировка на Общността или други национални или регионални екомаркировки ISO тип I (по 1 точка за всяка една от категориите продукти от хартия).Оценяване и проверка: Заявителят предоставя данни и документация (включително съответните фактури), посочващи количествата използвани продукти от този вид и количествата, които имат екомаркировка.77. Стоки за дълготрайна употреба (до 3 точки)Най-малко 10 % от дадена група стоки за дълготрайна употреба (като покривала за легла, хавлиени кърпи, покривки за маси, компютри, портативни компютри, телевизори, матраци за легла, мебели, перални машини, миялни машини, хладилници, прахосмукачки, твърди подови покрития, лампи за осветление и др.), намиращи се в мястото за нощувка, следва да притежават екомаркировка на Общността или други национални или регионални екомаркировки ISO тип I (по 1 точка за всяка една от до три категории дълготрайни стоки).Оценяване и проверка: Заявителят предоставя данни и документация, посочващи притежаваните количества от тези продукти и количествата, които имат екомаркировка.78. Храна, произведена по биологичен начин (1 точка)Основните съставки на поне две ястия са произведени по начин, определен като биологично производство, както е предвидено в Регламент (ЕИО) № 2092/91.Оценяване и проверка: Заявителят предоставя декларация, че мястото за нощувка съответства на това изискване заедно с подходяща подкрепяща документация.79. Хранителни продукти, местно производство (1 точка)На всяко хранене, включително и на закуска, следва да се предлагат най-малко по два хранителни продукта, местно производство.Оценяване и проверка: Заявителят представя декларация за спазването на този критерий заедно с подходящи подкрепящи документи и подходящи уверения, че снабдяването с вода за битови и питейни нужди е напълно отделно.ОБЩО УПРАВЛЕНИЕ80. EMAS регистрация (3 точки) или сертифициране по ISO (1,5 точки) на мястото за нощувка на туристиМястото за нощувка се регистрира по Схемата за управление по околната среда и одитиране (EMAS) (3 точки) или се сертифицира съгласно ISO 14001 (1,5 точки).Оценяване и проверка: Заявителят предоставя съответно доказателство за регистрация EMAS или ISO 14001.81. EMAS регистрация (1,5 точки) или сертифициране по ISO (1 точка) на доставчиците.Поне един от основните доставчици или предоставящ услуги на мястото за нощувка е регистриран в EMAS (1,5 точки) или е сертифициран по ISO 14001 (1 точка).Оценяване и проверка: Заявителят предоставя съответно доказателство за регистрация EMAS или ISO 14001 от поне един от неговите основни доставчици.82. Въпросници за околната среда (1 точка)В мястото за нощувка следва да се предоставя на гостите въпросник, в който те да могат да отразяват мнението си по отношение аспектите на околната среда на мястото за нощувка.Оценяване и проверка: Заявителят предоставя копие от въпросника и посочва процедурите за неговото разпространение и събиране, както и за начина на отчитане на получените отговори.83. Електромери и водомери (1 точка)В мястото за нощувка следва да се инсталират допълнителни електромери и водомери, които да позволяват събирането на данни за потреблението от отделни дейности или съоръжения.Оценяване и проверка: Заявителят предоставя подробно описание за това, по какъв начин мястото за нощувка изпълнява това изискване, заедно с анализ на събраната информация (ако вече е налична).84. Допълнителни дейности по опазване на околната среда (максимум 3 точки)Или:а) Допълнителни дейности по отношение на околната среда (до 1,5 точки за всяка, общо до 3 точки): Управлението на мястото за нощувка на туристи следва да предприеме допълнителни дейности за подобряване на резултатността спрямо околната среда на обекта, които не са включени в гореупоменатите критерии (независимо дали задължителни или по избор). Компетентният орган, оценяващ заявлението, присъжда съответните точки за тези дейности, но не повече от 1,5 за всяка дейност.Оценяване и проверка: Заявителят предоставя декларация за съответствие с този критерий, както и подробно описание на всяка допълнителна дейност, която би искал да се оценява.илиб) Присъдена екомаркировка (3 точки): На мястото за нощувка на туристи се присъжда един от националните или регионалните екомаркировки ISO тип I.Оценяване и проверка: Заявителят представя подходящо доказателство, че му е присъдена екомаркировка.[1] ОВ L 283, 27.10.2001 г., стр. 33.[2] ОВ L 167, 22.6.1992 г., стр. 17.[3] ОВ L 86, 3.4.2002 г., стр. 26.[4] ОВ L 71, 10.3.1998 г., стр. 1.[5] ОВ L 226, 6.9.2000 г., стр. 3.[7] ОВ L 45, 17.2.1994 г., стр. 1.[8] ОВ L 118, 7.5.1997 г., стр. 1.[9] ОВ L 136, 21.6.1995 г., стр. 1.[10] ОВ L 332, 15.12.2001 г., стр. 1.[11] ОВ L 198, 22.7.1991 г., стр. 1.--------------------------------------------------